Ihi nessaweḍ deg umahil-a i d-yellan ɣef yismawen n yiberdan deg temnaḍt n Mceddala ad d-nerr ɣef tuget n yistaqsiyen i d-nefka deg tmukrist ,d aɣen nessaweḍ ad negzu talɣa d unamek n yal isem n ubrid anda i d-ten-nufa sɛan assaɣ gar wadeg-nni i ɣer ttawin , neɣ yezmer ad yili icudd ɣer ( tɣawsa, amdan ,aɣersiwatg ), am wakken nessekfel-d kra n wawalen iqburen i iruḥen deg tatut ,acku sɛan azal deg tmetti imi imdanen ḥwaǧen ad ten-smarsen deg tudert n yal ass,am wakken ismawen n yiberdan-a tuget deg-sen d inaṣliyen , maca llan kra d ireṭṭalen i d-yekkan ama seg taɛrabt ama seg tefransist d acu kan drus-iten.